Source: https://hitelsakkmatt.hu/konyhanyelven-az-europai-birosag-legfrissebb-dontese-megsemmisithetove-valtak-a-devizahiteles-szerzodesek/
Timestamp: 2019-06-18 09:58:48
Document Index: 21949505

Matched Legal Cases: ['Bíróság ', 'Bíróság ', 'Bíróság ', 'Kúria ', 'bíróság ', 'Bíróság ']

Konyhanyelven -> az Európai Bíróság legfrissebb döntése Megsemmisíthetővé váltak a devizahiteles szerződések? - HitelSakkMatt - Devizahitelek mentése
Home Konyhanyelven -> az Európai Bíróság legfrissebb döntése Megsemmisíthetővé váltak a devizahiteles szerződések?
Konyhanyelven -> az Európai Bíróság legfrissebb döntése
Megsemmisíthetővé váltak a devizahiteles szerződések?
Uniós jogot sértett a magyar jogszabály – A döntés értelmezése
A tőlünk megszokott módon, ismét úgy vesszük górcső alá a 2019. 03.14.-én született Eus döntést, hogy a háziasszonyoktól a jogászokig, mindenki számára érthető, világos legyen. Mert a hivatalos jogi szövegezést -a mi tapasztalataink alapján is-, gyakran félreértelmezik, illetve többféleképpen értelmezik az olvasók. 🙂
Segítségünkre lesz Dr. Szepesházi Péter ebben.
“A korábbi, C 51/17-es határozat kimondta, hogy lényegében Mo-on nem, vagy alig volt olyan árfolyamkockázati tájékoztató, árfolyamkockázati feltárás a devizahiteles szerződésekben, amely megfelelő lett volna.
Mit mondott ki a mai döntés? Ha meg akart volna felelni az Uniós jognak egy szerződés, akkor egyetlen jogszabály sem mondhatta volna ki azt, hogy nem lehet helyreállítani az eredeti állapotot akkor, ha az árfolyamkockázatról szóló rész tisztességtelen. Pontosan azt a jogot vonták el tehát a fogyasztótól, amely számára a legfontosabb lett volna.
Mi történik ugyanis ilyenkor? Egy példán keresztül érzékeltetve: vevő megvenne egy ingatlant, eladóval megcsinálják az adás-vételi szerződést, vevő kifizeti az ingatlan vételárát, eladó birtokba adja az ingatlant, bejegyzik a tulajdonjogot a Földhivatalban a tulajdoni lapra. Tegyük fel, hogy bizonyos okokból érvénytelen volt az adásvételi szerződés. Mi van ilyenkor? Mindent visszacsinálnak: törlik a Földhivatali bejegyzést, visszakapja eladó a lakást, visszaadja a neki fizetett vételárat.
Most képzeljük el, hogy valamely állam tisztességtelen bírói csoportja -természetesen a bírák többsége nyilván tisztességes-; jogegységi döntésben, vagy jogszabályban megtiltja, hogy így legyen: azt mondják, hogy jól van, történt egy kis hiba, és legyen az, hogy a “vételár” 1-2 %-kát visszakapja az eladó – hogy a példánknál maradjunk-. Pontosan ez történt Magyarországon is a devizahitelek esetében, és bár már a korábbi Uniós döntések is leleplezték, de a mai döntés egy kicsit még ezeknél is világosabban megtette. Ezt újra megpróbálhatják “elhazudni”. A politikai, társadalmi, gazdasági elit tisztességtelen rétege próbálkozni fog, de egyre jobban “kilóg a lóláb.”
Egyre tarthatatlanabb az az álláspont, hogy 5-6-szoros pénzösszeget kell visszafizetniük a fogyasztóknak. Talán az összes devizahiteles szerződést új érvénytelenségi indokkal sikeresen meg lehet támadni. Talán állami megoldás is lesz. Azonnal le kellene állítani minden végrehajtást, kilakoltatást. A felvett forint/tőke összegig jár minden forint a bankoknak, követeléskezelőknek. Bizonyára egyre jobban szégyellik magukat azok, akik ebben részt vesznek (bírók, jogalkotók).
Az elszenvedett 8-10 év alatt elvett jogtalan pénzösszegekért hogyan kártalaníthatóak az emberek?
Bizonyos értelemben sehogy. Senkinek nem lehet a szorongásmentes éveit visszaadni, a kialakult súlyos, végzetes betegségek kialakulását visszafordítani, és még ott van az a több ezer öngyilkosság is… Itt megint az államnak, a bankokkal együtt jut az a szerep, hogy a nem vagyoni károkat megtérítse a fogyasztók felé.” Zárta gondolatmenetét az ügyvéd.
Mennyire lélegezhetnek fel a devizások?
100 %-kig nem lehetünk biztosak, de a korábbinál azért mégiscsak jobban bizakodhatunk. Viszont, miután a Kúria fog ebben is állásfoglalást kiadni, amely alapján a bíróságok végzik majd a munkájukat, ezért az, hogy mennyire komoly változásokat hoz majd el ez a most született döntés, ennek lesz a függvénye. Ha úgy történik minden, mint mikor a tisztességtelen tájékoztatás követelményét mondta ki az adósok mellett az Eu-s bíróság a C 51/17-es határozatában, és erre nem sok mondanivalója akadt a Kúriának, és érdemi jogi változásokat sem hozott magával, így ehhez a helyzethez sem fűznék komoly reményeket a perek tájékán.
Bízz abban, ami töretlenül hozza az eredményeket, és ezzel a megoldással óriási adósságcsökkentések valósultak már meg, és rengeteg ingatlan menekült meg az árveréstől, sok-sok adóstól hárult el a kilakoltatás veszélye! Ez a megoldás, az a megoldás, ami nem függ semmilyen hatalomtól, irányítástól, érdekektől, rétegektől. Ez arról szól, hogy minden fél megkapja, amit elvár. Jól jár a fogyasztó is, és jól járhat a bank is. Nincs erő, nincs egymásnak feszülés, csak az értelmes párbeszéd van.
Tags: devizahitelek, Európai Bírósági ítélet, kártérítés
Előző bejegyzés A CSOK szegényellenes, és rövidlátó? 3. rész
Következő cikk Sajtóközlemény az Európai Bíróság legfrisebb döntéséről – C-118/17sz. ítélet